**מחשבת ישראל מבחן 2**

**עני על 5 מתוך 7 השאלות הבאות!**

(20 נקודות לכל שאלה)

**בהצלחה**

**פרק א'**

**1.א. ויקטור פרנקל** 'האדם מחפש משמעות',

כדי להתקבל לסיירת מטכ"ל, צריך לעבור גיבוש מפרך ביותר מבחינה נפשית וגופנית. רק מעטים מצליחים לעבור אותו בהצלחה ולהתקבל לסיירת.

* לפי ויקטור פרנקל, מה יעלה את הסיכוי של בחור המשתתף בגיבוש להחזיק מעמד בקשיים ולהתקבל לסיירת? הסבירי הייטב מדוע. (10 נק')
1. **הרב דסלר, מכתב מאליהו.**

ציטוט מתוך הספר "פסיכולוגיה למתחילים": "רוב האנשים חושבים רק על האינטרסים שלהם. כל מה שמעניין אותם זה לקחת כמה שיותר לעצמם והדבר האחרון שמעניין אותם זה להעניק לאחרים".

* כיצד מוכיח **הרב דסלר** שהתופעה המתוארת בספר "פסיכולוגיה למתחילים" **אינה** נכונה? פרטי. (10 נק')

**2. הרב צייטלין על גבול שני העולמות**

 "בגיל 23 הגשמתי את כל החלומות שהיו לי להיות כוכבת ומפורסמת“, הייתה לי תכנית בגלי צה“ל, תכניות אירוח בערוץ 2, תכנית קבועה בערוץ הילדים. הייתה לי קריירה מצליחה, עשיתי כסף, רק כדי לזכות, באיזו שמחה, אולי באיזושהי רוויה. הייתי חוזרת מיום שלם של צילומים, מאופרת ולבושה בבגדי מעצבים. שלוש שעות הספר סידר לי את התלתלים, כדי שהשיער יקבל את ’המראה הטבעי‘. הייתי אומרת לעצמי, ’נועה, את בתוך עולם של פלסטיק. הכוסות מפלסטיק, הפרחים מפלסטיק, הבגדים מפלסטיק, החיוך מפלסטיק, תרבות של פלסטיק, והפלסטיק הזה חונק אותי, נכנס אליי פנימה. בפנים אני כלום, מרוקנת"

**א**. נעה ירון דיין מתארת בקטע הנ"ל את תחושותיה, כיצד ניתן להסביר את הפער שהיא חווה על פי דבריו של הרב צייטלין? ממה הוא נובע? (12 נק')

**ב.** כיצד היית מציעה לנעה להתמודד עם פער זה. בתשובתך התייחסי לדברי הרב צייטלין או לדעתך האישית, אך עליה להיות מנומקת היטב. (8 נק')

1. המשפטים הבאים קשורים לדעות השונות ביחס **לתכלית ומשמעות החיים.**
* " "החיים והמעשים מלמדים אותנו שישנם אנשי פְּנים ואנשי חוץ". (הרב בר שאול)
* " לֹא יַכִּיר הַחֶסֶד אֶלָּא מִי שֶׁיֵּשׁ בּוֹ חֶסֶד " (הרב דסלר)
* " כֵּיוָן שֶׁהוּא עוֹסֵק בַּעֲבוֹדָה זוֹ הקב"ה כִּבְיָכוֹל שׁוֹרֶה מִצִּדּוֹ בְּזוֹ הַעֲבוֹדָה דַּוְקָא וּבָהּ יִמְצָאֶנָּה וְלֹא בְּמָקוֹם אַחֵר" (הרב קוק)
* " עַל כֵּן הוּשַׂם הָאָדָם בְּזֶה הָעוֹלָם בַּתְּחִלָּה, כְּדֵי שֶׁעַל יְדֵי הָאֶמְצָעִים הָאֵלֶּה הַמִּזְדַּמְּנִים לוֹ כָּאן יוּכַל לְהַגִּיעַ אֶל הַמָּקוֹם אֲשֶׁר הוּכַן לוֹ, שֶׁהוּא הָעוֹלָם הַבָּא " (רמח"ל)

בחרי שניים מן המשפטים הללו וכתבי על כל משפט:

1. מה משמעות המשפט ? (2\*5 נק')
2. מהי תכלית ומשמעות החיים לפי המשפט והתפיסה הזו ?(2\*5 נק')
3. **הרב קוק. בכל דרכיך דעהו.**
4. בכל דרכיך דעהו", כיצד מסביר הרב קוק את משמעות החיים לאור פסוק זה ?

הביאי דוגמה לכך. (10 נק')

1. "כשהוא עוסק בתפילה אז יבקש את הקב"ה בהבנת ענייני תפילתו (...) ולא יבקש את (הקב"ה) בשעה ההיא בעניינים אחרים".

 על פי הרב קוק, מדוע לא יבקש את הקב"ה בעניינים אחרים? (10 נק')

**פרק ב**

1. ריה"ל-**"כוזרי",** ר' נחמן מברסלב-**ליקוטי מוהר"ן,** רבנו בחיי-**"חובות הלבבות".**

תלמידה בכיתה י"א טוענת: "אני כבר מאמינה אמונה שלימה ותמימה בקב"ה, אינני צריכה ללמוד מחשבת ישראל".

1. תארי תמונת מצב לפיה ר' יהודה הלוי (ריה"ל, כוזרי), ר' נחמן מברסלב (ליקוטי מוהר"ן), ורבנו בחיי (חובות הלבבות) מקיימים דיון בשאלה האם לשחרר את התלמידה משיעורי מחשבת ישראל – מלימוד האמונה.

מה תהיה עמדתו של כל אחד מהמשתתפים, וכיצד ינמק את דבריו? (5\*3 נק')

1. איזו עמדה, מהעמדות שכתבת בסעיף א', היית את עונה לתלמידה זו ומדוע בחרת דווקא בעמדה זו? (5 נק')
2. רמב"ם, **י"ג עיקרים.**
3. לפניך קטעים מהפיוט "יגדל אלוקים חי"

"...נִמְצָא וְאֵין עֵת אֶל מְצִיאוּתוֹ

אֶחָד וְאֵין יָחִיד כְּיִחוּדוֹ, נֶעְלָם וְגַם אֵין סוֹף לְאַחְדּוּתוֹ.

אֵין לוֹ דְמוּת הַגּוּף וְאֵינוֹ גּוּף...

שֶׁפַע נְבוּאָתוֹ נְתָנוֹ, אֶל אַנְשֵׁי סְגֻלָּתוֹ וְתִפְאַרְתּוֹ....

לֹא יַחֲלִיף הָאֵל וְלֹא יָמִיר, דָּתוֹ לְעוֹלָמִים לְזוּלָתוֹ...

יִשְׁלַח לְקֵץ יָמִים מְשִׁיחֵנוּ...."

כתבי שלושה מתוך ששת עיקרי האמונה המופיעים בקטע, והסבירי בקצרה מה משמעותם. (3\*4 נק')

1. "נבואת משה רבינו עליו השלום נבדלת מנבואת כל הנביאים בארבע דברים"

כתבי שני הבדלים בין נבואת משה, לנבואת שאר הנביאים. (2\*4 נק')

1. **א**. רס''ג, **אמונות ודעות.**

 "מה שאנחנו חוקרים ומעיינים בענייני אמונתנו הוא לשני עניינים".

 מה הן שתי המטרות של החקירה והעיון בענייני אמונה, לפי רס"ג? (2\*3 נק')

 **ב**. ר''י אלבו- **ספר העיקרים**; רש"ז מלאדי- **ספר התניא**

 הסבירי מהי האמונה על פי ר''י אלבו ("האמונה בדבר הוא הצטייר הדבר...") (7 נק')

 ומהי האמונה על פי רש''ז מלאדי ("העיקר הוא ההרגל..."). (7 נק')